钦定古今图书集成/明伦汇编/氏族典/第302卷 > 梁彦昌
## 钦定古今图书集成/明伦汇编/氏族典/第302卷 > 梁彦昌

按《东平州志》：“彦昌字得之，适之子。举进士，累迁通判
德顺军。郡守将辟第，属邑以材木献，彦昌曰：‘是必取
于民，吾宁被谴，岂希合以扰民哉’？卒拒之。后守罢郡，
诸令皆得罪，彦昌独免。再任东平监，马政废弛，朝廷
遣使驰视，遂条十事以奏。彦昌为人笃实，性不他嗜，
独喜为诗，有集十卷，曰《汶阳杂槁》。”